Knower

Knower on Ameerika elektroonilise funkmuusika ansambel, mis on saavutanud edu digiplatvormidel avaldatud muusikaga. Ansambli põhiliikmed on Louis Cole ja Genevieve Artadi. Täiskoosseisulise live-bändiga viljelevad nad džäss-funki. Bändi kuuluvad ka saksofoni-, bassi- ja klahvpillimängijad. Louis Cole õppis muusikat Los Angeleses ja lõpetas 2009. aastal eramuusikakooli USC Thornton School of Music džässiõppe programmi. 2006. aastal sai ta heaks sõbraks muusiku Jack Contega. Mõlemad lõid ja salvestasid laule ja laadisid neid üles Conte YouTube'i kanalile. Conte soovitas aga Cole'il hakata oma muusikat veebis välja andma. Genevieve Artadi õppis samuti Los Angeleses muusikat. Ta omandas bakalaureusekraadi džässmuusikas California osariigi ülikoolis Northridge'is ja aspirantuuri Long Beachi California osariigi ülikoolis. Louis Cole ja Genevieve Artadi kohtusid Los Angeleses tegutseva saksofonisti Robby Marshalli kaudu. 2009. aastal ühendasid Cole ja Artadi jõud ja moodustasid Knoweri. Nad andsid esimese albumi välja 2010. aastal. Lisaks haldavad nad oma kanaleid, tehes sageli koostööd teineteise sooloväljannetega. 2010. aasta alguses hakkas ansambel oma muusikat YouTube'i üles laadima. Nende esimene video, kaver Britney Spearsi laulust "3", sai kiiresti palju kuulamisi tänu Jack Conte'ile, kes seda YouTube'is reklaamis. Teine varajane videosingel "Window Shop" sai samuti palju kuulamisi, seda tänu YouTube'i esilehe funktsioonile. Samal aastal andsid nad välja oma debüütalbumi "Louis Cole and Genevieve Artadi". 2011. aastal ilmus nende teine album "Think Thoughts", mille lood nagu "Around" ja "I Remember" sisaldasid raskemaid funkilikke gruuve. Varsti pärast selle albumi ilmumist tegi grupp koostööd Pomplamoose'iga, et anda välja singel "It Goes On". Väljaantud omapärase elektro-funki kõlaga singel suurendas ka ansambli nähtavust. Knoweri kolmas album "Let Go" ilmus 2013. aastal. Pärast loo "Let Go" ilmumist esinesid nad Bonnaroo festivalil koos Soul Khani, Jenny Suki ja Black Violiniga. Knower käis ka turneel USA idarannikul koos ansambliga WeYou, kuhu kuulusid Nate Wood ja Jesske Hume. 2014. aastal andis Knower välja albumivälise singli "I Must Be Dreaming" ning käis turneedel idarannikul ja lõunas. Quincy Jones esitas neid ka Los Angeleses uues kontserdisarjas. Nende lugu "Fuck the Makeup, Skip the Shower" lisati Grand Theft Auto V raadiojaama FlyLo FM. 2015. aastal salvestas Knower koos ansambel Snarky Puppyga nende albumi "Family Dinner - Volume 2. 2016. aastal andsid nad välja oma neljanda albumi "Life" ja moodustasid alternatiivse koosseisuna 5-liikmelise live-bändi. Peale põhiliikmete kuulusid bändi eri kohtades Tim Lefebvre, Dennis Hamm, Sam Wilkes, Sam Gendel, Nate Wood ja Jonah Nilsson. Nende 2016. aasta Euroopa turneel, aga osaliselt ka USA turneel, esines live-bänd. 2017. aasta juulis soojendas Knower Red Hot Chili Peppersit jaoks neljas Euroopa suurlinnas ning samast aastast on nad esinenud paljudes Euroopa linnades koos Norrbotten Big Bandiga Rootsist. 2018. aastal käis Knower turneedel Euroopas, Hiinas, Jaapanis ja USA-s, jätkates live-bändiga ning tutvustades ka algupärast ansambli koosseisu Artadi ja Cole'iga. 2019. aastal tegi Knower koostööd Bob Minzeri ja WDR Big Bandiga, et esineda JazzFest Bonnis, avaldades samal ajal videoid Kölni stuudios toimunud proovidest. Samuti laiendasid nad sel aastal oma turneed, reisides Lõuna-Aafrikasse ja Lõuna-Ameerikasse, sealhulgas Rapa Nuisse. 2020. aastal, koroonapandeemia ajal, avaldas ansambel oma YouTube'i kanalil "living room power seti", mis sisaldas otseülekandeid, kus esitasid muu hulgas laule nagu "Overtime", "Time Traveller", "Pizza" ja "It´s Time". Nende viies album "Knower Forever" ilmus 2023. aasta juunis ainult Bandcampis tasulise digitaalse allalaadimise ja füüsilise LP-na koos kolme YouTube'is avalikult saadaval oleva tasuta looga "I'm The President", "The Abyss" ja "Crash The Car", et albumit turundada. Knower kaasas paljude selle albumi lugude juurde ka koori ning keel- ja vaskpillide. 2023. aasta oktoobris ilmus album ka muudel voogedastusplatvormidel Alalised liikmed Genevieve Artadi – vokaal, helilooja/laulukirjutaja, klahvpillid, basskitarr, löökpillid (2009–...) Louis Cole – löökpillid, helilooja/laulukirjutaja, klahvpillid, vokaal, keelpillid, koorijuhtimine (2009–...) Täisbändi liikmed, külalised või endised liikmed Adam Ratner – kitarr Amber Navran (Moonchild) – flööt Aya Toyoshima – tromboon Blaine McGurty – klahvpillid Danielle Firouzi – klaver David Binney – saksofon Dennis Hamm – klahvpillid Jack Conte – klahvpillid, trummid Jacob Mann – klahvpillid John Escreet – klaver Jonah Nilsson – klahvpillid MonoNeon – bass Nataly Dawn – bass, vokaal Nicholas Semrad – klahvpillid Rai Thistlethwayte – klahvpillid Paul Cornish – klahv, klaver Petter Olofsson – bass Sam Gendel – saksofon Sam Wilkes – bass Sammy Stephens – vokaal Thom Gill – kitarr, laul Tim Lefebvre – bass Vikram Devasthali – tromboon "Jazz news: Louis Cole and Genevieve Artadi Release "Think Thoughts"". All About Jazz News. 17. november 2011. Ribakoff, Sam. "L.A. Duo Knower Stretches the Boundaries Between Jazz, Funk and Sanity". LA Weekly. "Louis Cole and Knower". Music.usc.edu. 15. november 2013. "KXSC Fest Presents: Knower (Louis Cole & Genevieve Artadi)". Kxsc.org. Originaali arhiivikoopia seisuga 17. mai 2019. Vaadatud 20. veebruaril 2024. "KNOWER MUSIC". YouTube. "Think Thoughts [[:Mall:Pipe]] Five One, Inc". Originaali arhiivikoopia seisuga 2. aprill 2015. Vaadatud 19. märtsil 2015. {{cite web}}: erinev URL ja vikilink (juhend) KNOWER MUSIC (21. veebruar 2011). "It Goes On - KNOWER ft. Pomplamoose". YouTube. "SPECIAL BONNAROO 365 PERFORMANCE FEATURING SOUL KHAN, JENI SUK, BLACK VIOLIN, AND KNOWER [[:Mall:Pipe]] Bonnaroo". Originaali arhiivikoopia seisuga 2. aprill 2015. Vaadatud 21. märtsil 2015. {{cite web}}: erinev URL ja vikilink (juhend) "Home - The Broad Stage". Thebroadstage.com. Originaali arhiivikoopia seisuga 2. aprill 2015. Vaadatud 21. märtsil 2015. Goble, Corban (17. november 2014). "Grand Theft Auto V Reveals Expanded Radio Station Tracklists for Game Relaunch". Pitchfork. Vaadatud 12. novembril 2021. "Snarky Puppy Announces Guests For Family Dinner 2". Jambase.com. 1. detsember 2014. "KNOWER LIVE IN VIENNA". YouTube. 24. november 2016. Vaadatud 8. jaanuaril 2017. "UPPLEVELSE FÖR FLERA SINNEN NÄR VI SAMARBETAR MED LOS ANGELES-DUON KNOWER". norrbottensmusiken.se/. 15. september 2017. Originaali arhiivikoopia seisuga 30. detsember 2022. Vaadatud 20. veebruaril 2024. "Louis Cole continues collaboration with Bob Mintzer's WDR Big Band". USC Thornton School of Music (Ameerika inglise). 5. august 2019. Vaadatud 12. novembril 2023. "KNOWER FOREVER, by KNOWER". KNOWER (inglise). Vaadatud 11. juunil 2023. https://x.com/KNOWER_music/status/1708704208776466830?s=20 Knower YouTube'is Ansambel Bandcampi veebisaidil